Äijäruokaa: Quiche alsacienne
Osaston syysjuhliin piti kuulemma leipoa. Ensin kieltäydyin tekemästä quicheä, mutta tulin sitten toisiin ajatuksiin sillä muunmuassa quiche alsacienne on kokeilematta.
6 keskikokoista sipulia kuorittuina ja ohuina siivuina
luraus Newcastle Brown Alea
3-4 luomumunaa, kevyesti rakenne vatkattuna
40 g comté-juustoa
Kuullota sipuli voin ja oliiviöljyn sekoituksessa. Lisää loppuvaiheessa mielijohteesta leipään tarkoitettua olutta. Siirrä syrjään jäähtymään.
Sekoita munat ja ranskankerma ja raastettu comté ja mausta suolalla, pippurilla ja muskottipähkinällä. Kaada sipuli voitaikinapohjaan ja kaada munaseos varovaisesti ja tasaisesti sipuleiden päälle. Paista 190 °C uunissa noin 30 minuuttia kunnes quiche on noussut ja hiukan ruskistunut.
Tämä päätyi bileissä niin nopeasti ihmisten massuihin, että sain maistettavakseni vain pikkurillin kärjen kokoisen murusen, joten kai tämä oli hyvää. Juustotuttavuutena comté oli erittäin miellyttävä tuttavuus, jota äijäruokala suosittelee.
Olut ei ole mikään perinteinen quichen raaka-aine, mutta kun sitä oli kerran menossa jo leipään niin sitä kaatui "vahingossa" tähänkin.